கேள்வி: வளஞ்சேரி - ஆரம்ப இடைக்காலம் என்பது என்ன?
பதில்: வளஞ்சேரியானது ஆரம்பகால இடைக்காலத்தில் (கி.பி. 12 ஆம் நூற்றாண்டு) வள்ளுவநாடு வம்சத்தின் ஆட்சியின் கீழ் இருந்தது. வள்ளுவநாடு தற்போதைய கேரளம் மாநிலத்தில் இருந்த ஒரு சமஸ்தானமாகும். இடைக்காலத்தில் இதன் உச்சக்கட்டத்தின் போது தெற்கே பாரதப்புழா ஆற்றிலிருந்து வடக்கே ''பந்தலூர் மலை'' வரை பரவியிருந்தது. மேற்கில், பொன்னானியும் அரபிக்கடல், கிழக்கே அட்டப்பாடி தாலுகா மலைகளும் எல்லைகளாக இருந்தன. பழைய வள்ளுவநாடு தலைநகரம் இன்றைய அங்காடிபுரம் இருந்தது. உள்ளூர் செவிவழிக் கதைகளின் படி, கடைசி சேர மன்னனரான சேரமான் பெருமாள் தொன்மக்கதைகள் மக்காவிற்குப் பயணம் மேற்கொண்ட போது, அவரின் ஆளுநர்களில் ஒருவரான ''வள்ளுவகோனாத்திரிக்கு'', தென் மலபாரில் ஒரு பரந்த நிலப்பரப்பைக் கொடுத்து, புனித யாத்திரைக்குப் புறப்பட்டார். வள்ளுவநாடு 12 ஆண்டுகளுக்கு ஒருமுறை நடைபெறும் மாமாங்கம் திருவிழா, கேரளா, கோழிக்கோடு கோழிக்கோடு நாடு எதிரான முடிவில்லாத போர்களுக்கும் புகழ் பெற்றது.
கேள்வி: வளஞ்சேரி - தேசிய இயக்கம் பற்றி விளக்கவும்.
பதில்: விடுதலைப் போராட்டத்தின் ஒரு பகுதியிக 1932இல் வளஞ்சேரியில் தேசிய அரசியல் கண்ணோட்டத்தின் விதைகள் துளிர்விட சாதகமான சூழல் உருவானது. குருவாயூர் கோயில் சத்தியாகிரகம் மற்றும் கேளப்பனின் உண்ணாவிரதத்தம் முடிந்த பிறகு, பொன்னானி வட்டம் உயர்சாதி இந்துக்களின் கருத்துகளைப் பெற பொதுவாக்கெடுப்பு நடத்தப்பட்டது. வாக்கெடுப்பின் மைய அலுவலகமாக வாலாஞ்சேரி இருந்தது. இந்த சமயத்தில் தான் கஸ்தூரிபாய் காந்தி, சித்தரஞ்சன் தாஸ் சகோதரி ஊர்மிளா தேவி, சதாசிவ ராவ், சக்ரவர்த்தி இராசகோபாலாச்சாரி, யு. கோபால மேனன் உள்ளிட்ட முக்கிய தேசிய தலைவர்கள் வளஞ்சேரிக்கு வருகை தந்தனர். இக்குழுவில் வி. டி. பத்ததிரிபாடும் குறிப்பிடத்தக்கவர். வாலாஞ்சேரியில் முதல் இந்திய தேசிய காங்கிரசு குழு 1936 இல் உருவாக்கப்பட்டது. இங்கு 1938ல் முஸ்லிம் லீக் உருவாக்கப்பட்டது. அரிசி விலை உயர்வின் போது, நாளிதழ்களில் ''வளஞ்சேரி மட்டை அரிசி'' ஒரு முக்கிய இடத்தைப் பிடித்திருந்தது. மழவாஞ்சேரி தாமோதரன் நம்பூதிரி மற்றும் பலரின் முயற்சியின் பலனாக வளஞ்சேரியில் ஐக்கிய நாணயக் குழுமம் ( ''ஐக்ய நாணய சங்கம்'' ) இயங்கியது. போருக்குப் பிறகு, மலபாரில் கே. கேளப்பன் முயற்சியின் விளைவாக, ஃபிர்கா அடிப்படையில் ஃபிர்கா நுகர்வோர் கூட்டுறவுச் சங்கம் உருவாக்கப்பட்டது. டி. கே. சி.மொய்தீன்குட்டி கலத்தில் அவரது தலைமையில் வாலாஞ்சேரியில் கூட்டுறவு சங்கமும் உருவாக்கப்பட்டது. அதன் தொடர்ச்சிதான் இன்றைய குட்டிப்புரம் கூட்டுறவு வங்கி ஆகும்.